alexandrainst/scandi-wiki huggingface dataset:
Lynni Treekrem

Lynni Treekrem () er ein norsk musikar frå Kristiansund på Nordmøre. 

Treekrem vart fødd i 1958 i USA, men allereie da ho var 3 år gammal flytte familien til Noreg og busette seg i Kristiansund. Interessa for song og musikk var stor, og ho underheldt stadig familie og venner.
Mens ho gjekk på ungdomsskulen vart ho med i kristiansundsgruppa Asterix. Nokre av barndomsvenene hennar var Frode Alnæs og Øyvind Elgenes som seinare kom til å etablere gruppa Dance with a Stranger. Ho deltok òg i fleire talentkonkurransar.

Treekrem har seinare samarbeidd med mange kjende artistar, som Åge Aleksandersen, Frode Alnæs og Jonas Fjeld. Hausten 1991 kom debutplata hennar ut, Ut i vind, som vart godt motteken blant kritikarar og kundar. Den neste plata hennar, Tusenfryd, vart ikkje fullt så populær, men nådde ein fjerdeplass på salslista. Det tredje albumet hennar, Storm vart òg noko lunka motteke. Storm er den «mørke» plata hennar — innspela i ei tid då Lynni gjennomgjekk depresjonar og skilsmisse. I 2003 kom samle-CD-en I manesjen.

 Utmerkingar 

 Gammleng-prisen 1995 i open klasse.
 Spellemannprisen 1995 i klassen kvinneleg artist for Haugtussa.

 Diskografi 

 1991: Ut i vind 1994: Tusenfryd 1995: Haugtussa (med Ketil Bjørnstad) Treekrem vann Spellemannprisen for denne cden i klassen kvinneleg artist.
 1997: Storm 1999: Falne Engler – Kris Kristofferson på norsk (med Steinar Albrigtsen og Henning Kvitnes)
 2003: I manesjen 1990–2003 2004: Sweethearts'' (med Geir Sundstøl)

Kjelder

Norske musikarar
Norske songarar
Folk frå Kristiansund
Vinnarar av Spellemannprisen
Vålerenga kyrkje

Vålerenga kyrkje er bygd i grå granitt med klebersteinsdetaljar, arkitektar er Heinrich Jürgensen og Holger Sinding-Larsen. Ho ligg på Vålerenga i Oslo og blei vigsla i 1902. Ho har eit asymmetrisk plassert tårn, og var den første i Oslo med eit slikt tårn. Kyrkja brann i 1979, berre ytterveggene i stein stod attende. Mellom anna gjekk fresko- og glasmåleri av Emanuel Vigeland tapt. Kyrkja blei vigsla på nytt etter omfattande gjenoppbygging i 1984. Nytt glasmåleri av Håkon Bleken og ei frise av Emanuel Vigeland.

Brannen er tema for songen «Vålerenga kjerke» av Trond Ingebretsen, spela inn med Bjølsen Valsemølle. Songen blir sungen før avspark av tilhengjarane på Vålerenga Fotballs heimekampar.

Kulturminne 
Vålerenga kyrkje er eit kulturminne og har nummer 85886 i Riksantikvarens kulturminnebase.

Bakgrunnsstoff 
 Tekst og musikk på Klanens heimeside

Kjelder 
 Engh, Pål Henry og Gunnarsjaa, Arne. Oslo. En arkitekturguide. Oslo 1984. ISBN 82-00-05961-8
 Oslo byleksikon. Oslo 2000. ISBN 82-573-0815-3

Kyrkjer i Oslo
Norske kyrkjer frå 1904
Norske kyrkjer frå 1984
Vålerenga
Kyrkjer i Oslo Domprosti
Kulturminne i Oslo
Hatikvah

«Hatikvah» eller «Hatikva» (hebraisk for 'Håpet') er nasjonalsongen til Israel.

Teksten 

Israelske nasjonalsymbol
Israelske songar
Hebraiskspråklege songar
Nasjonalsongar
Trompet

Ein trompet er eit lite massingblåseinstrument med trong, sylindrisk boring og vanlegvis med første overtone i området frå a og over. Trompeten har høgast register av dagens massinginstrument, og blir ofte òg sett på som det med sterkast lyd.

Trompetar i antikken 
I antikken og langt opp mot nyare tid var trompeten eit enkelt massinginstrument utan fingerhol eller ventilar. I Egypt vart det funnen ein trompet i gravkammeret til Tutankhamun, som levde i det 14. hundreåret før vår tidsrekning. Denne trompeten er no i Det egyptiske museet i Kairo.

Trekktrompet

Barokktrompet og klarinospel

Bakgrunnsstoff 
Trompeten til Tutankhamun 

 
Massingblåseinstrument
Militærmusikk
Akerselva

Akerselva er ei elv som renn frå nord til sør gjennom det sentrale byområdet i Oslo. Elva går frå Maridalsvannet i Nordmarka, der utløpet vert kalla Oset, gjennom bydelane Nordre Aker, Sagene, Grünerløkka, Sentrum og stroket Grønland og renn til slutt ut i Bjørvika ved det nye Munchmuseet. Den siste delen av elva, frå Vaterland til Bjørvika, vart lagt i tunnel (betongkulvert) på 1960-talet. Kulverten er fundament for ei vegbru som krysser jarnbaneområdet som elva renn under. Etter at Operatunnelen under Bjørvika var teke i bruk og det store vegkrysset i fleire plan inst i Bjørvika vart rive, kunne ei strekning av Akerselva mot utløpet i Bjørvika opnast att.

Elva vert rekna som ein del av Nordmarkvassdraget, og har vassdragsnummer 006.Z. Heile elva strekkjer seg over 8,2 kilometer, og har eit fall på 149 meter. Akerselva vart tidlegare kalla Frysja.

Vasskraft og industri 
Elva gav tidlegare kraft til ei rekkje industriverksemder. Nokre av dei større verksemdene som voks fram med hjelp av kraftinnsprøytingar frå Akerselva var Nydalens Compagnie, Christiania Spigerverk, Bentse Brug, Nedre Vøiens Bomuldsspinderi, Lilleborg Fabriker, Bjølsen Valsemølle, Myrens Verksted og Hjula Bomuldsveveri.

«Akerselva du gamle og grå» 
Store delar av 1800- og 1900-talet var elva prega av utslepp frå alle verksemdene som låg langs breddene og elva var ei tid nærast for ein open kloakk å rekne. I 1917 sa dåverande ordførar i Kristiania, Carl Jeppesen: «Elven er blitt en heslig rynke i byens ansikt, mens den burde være et smilebånd», medan Vilhelm Dybwad i 1905 skreiv omkvedet «Akerselva, du gamle og graa!» i revyvisa «Akerselva». Dette hefta lenge ved Akerselva og det har teke lang tid og mykje innsats å få reinska opp, men no vert Akerselva kalla «Oslos grønne lunge», og er omkransa av parkar og turstiar heile vegen frå Grønland og opp til Maridalsvannet.

Fiskeelva 
Før forureininga tok overhand var elva ei god fiskeelv, og fram til 1860 vart det drive laksefiske i elva. Frå 1990-åra har det igjen vorte mogleg å fiske laks og aure i dei nedre delane av elva etter utsetjing av fisk. Til tider har likevel utslepp, mellom anna eit klorutslepp frå drikkevassanlegget attmed utløpet frå Maridalsvannet, drepe fisk og anna liv i elva.

Litteratur
Moland, Tallak. 2011. Historien om Akerselva : gjennom de siste 400 år. Oslo:  Christiania forlag. ISBN 978-82-997321-1-6

Bakgrunnsstoff 
 Oslomarkas fiskeadministrasjon 
 Industrien langs Akerselva Norsk Teknisk Museum (Vandringskart)
 Akerselva www.miljolare.no
 Akerselva  www.osloelveforum.org
 Langs Akerselva www.birkelunden.no
 Akerselva fra Os til Os

 
Elvar i Oslo
Total

Total er eit fransk energiselskap, mest kjend som eit oljeselskap. Selskapet vart grunnlagd i 1924 som Compagnie française des pétroles (CFP). CFP lanserte varemerket Total i 1954. Total var i 2005 eit av dei fire største oljeselskapa i verda. Dei andre store oljeselskapa er Royal Dutch/Shell, BP og Exxon Mobil. Selskapet vart slege saman med belgiske Petrofina i 1999, og endra namn til Total Fina. Seinare kjøpte selskapet franske Elf Aquitaine og namnet vart i 2000 endra til TotalFinaElf. I 2003 vart namnet endra attende til berre Total.

Selskapet har hovudkvarteret sitt i Paris og utgjer ein del av aksjeindeksen CAC 40.

Bakgrunnsstoff 
 

Oljeselskap
Franske føretak
Skipingar i 1924
Elf Aquitaine

Elf Aquitaine er eit tidlegare fransk oljeselskap. Selskapet fusjonerte i 2000 med TotalFina, som skifta namn til TotalFinaElf. I 2003 skifta det fusjonerte selskapet namn til Total. 

Elf Aquitaine vart særleg kjend for omfattande korrupsjonsskandalar. Selskapet finansierte den franske presidenten François Mitterrand sine politiske vener i mellom anna Tyskland. Norske Eva Joly leia etterforskninga i saka.

Namnet Elf er ei forkorting for Essences et Lubrifiants de France, drivstoff og smøremiddel frå Frankrike. 

Tidlegare oljeselskap Tidlegare franske selskap

fi:Elf Aquitaine
Gassco

Gassco er eit norsk statleg aksjeselskap som koordinerer transport av gass frå den norske kontinentalsokkelen til Europa. Selskapet utviklar og administrerer eit nettverk av over 6600 km røyrleidningar.

Selskapet er operatør for terminalane Zeepipe (Belgia) og Dunkerque (Frankrike). I tillegg for transportsystema Gassled, Haltenpipe og Norne gasstransportsystem. 

Selskapet har hovudkontor i Kopervik i Rogaland.

Gassco vart stifta av Olje- og energidepartementet den 14. mai 2001 og overtok operatøransvaret for transport av all gass frå den norske kontinentalsokkelen frå 1. januar 2002. Tidlegare var dette ansvaret delt på fleire ulike selskap.

Bakgrunnsstoff 
 Gassco.no; Nettstaden til Gassco

Oljeselskap
Skipingar i 2001
Norske statlege føretak
Tananger

Tananger er ein tettstad i Sola kommune i Rogaland fylke. Tettstaden hadde 5 833 innbyggjarar den 1. januar 2004. Folketalet vart nesten dobla i tida frå 1980. Då hadde Tananger 3020 innbyggjarar. I området er det mykje verksemd knytt til petroleumsutvinning i Nordsjøen.

Verdt å sjå 
 Kystkultursamlinga i Tananger

Bygder i Rogaland
Geografi i Sola
Utgåtte tettstader
Oslobydelen Alna

Alna er ein administrativ bydel i Oslo. Bydelen hadde 43 612 innbyggarar pr. 1. januar 2004 og har eit areal på 13,7 km². Bydelen Alna vart danna ved omorganiseringa av bydelane i Oslo kommune i 2004 og omfattar den tidlegare bydelen Hellerud, med unntak av Trasop som gjekk til Østensjø, den tidlegare bydelen Furuset, med unntak av Høybråten som gjekk til Stovner, og området Teisen som før høyrde til den tidlegare bydelen Helsfyr-Sinsen. 

Bydelen har fått namn etter elva Alna.

Bakgrunnsstoff 
 Alna bydel

Bydelar i Oslo
Stein Versto

Stein Versto () er ein norsk forfattar, lyrikar, forlagsredaktør og hardingfelespelemann frå Vinje. Han er tilsett i Litterær avdeling i Det Norske Samlaget. Fleire av tekstane hans har Odd Nordstoga tonesett.

Versto debuterte som forfattar med novellesamlinga Ho blei borte i trappene, som vart prisløna med Tarjei Vesaas' debutantpris i 1990.

Spelemannen 
Som spelemann på hardingfele har Stein Versto særleg interessert seg for felespelet i Vest-Telemark. Han har lært mest av Eivind Mo frå Rauland. I 2011 kom han ut med ein solo-CD der han spilar slåttar av og etter brørne Olav Groven og Eivind Groven. Plata har fått namnet Urjen etter ein av dei slåttane som Olav Groven sette sin stempel på. Versto har slåtten i tradisjon etter Eivind Mo, som var mykje saman med Olav Groven i unge dagar og tok sterke inntrykk av han. Olav Groven døydde berre 33 år gamal.

På CD-en finn ein òg fleire av slåttane som Eivind Groven skapte, mellom anna storslåttane Sumarmorgon, Brønnslåtten og Regndagen. Versto har teke inntrykk av framføringar med komponisten sjølv på hardingfele, og han har sett på noteoppskrifter. Eïn av Eivind Grovens slåttekomposisjonar, «Kvelding», har Versto lært av Eivind Mo, som hadde han etter Olav Groven som igjen hadde han etter den yngre broren, Eivind. Eivind laga slåtten i 1924. Slåtten er blitt noko omforma på vegen frå fele til fele. Det er interessant å samanlikne opptak med opphavsmannen med framføringa av slåtten slik han er spela av Versto i 2011.

Med plata fylgjer eit hefte om slåttekjeldene, slåttane og om det sterke bandet som lyrikaren Versto opplever mellom musikk og natur.

Verkliste 
 Ho blei borte i trappene – Noveller (1990)
 Innfalda tid, minne – Dikt (1995)
 Snø i partituret – Dikt (2000)
 Nidaros – Roman (2013)

Solo-CD med hardingfelespel 
 2011 Urjen, CD med hardingfeleslåttar av og etter Eivind Groven og broren Olav Groven

Prisar 
 Tarjei Vesaas' debutantpris 1990, for Ho blei borte i trappene

Bakgrunnsstoff 
 Digitaliserte bøker av Stein Versto hjå Nasjonalbiblioteket
 Utgjevingar av Stein Versto i BIBSYS Ask

Folk frå Vinje
Forfattarar frå Telemark
Norske novelleforfattarar
Norske romanforfattarar
Norske lyrikarar
Nynorskforfattarar
Norske skjønnlitterære debutantar i 1990
Vinnarar av Tarjei Vesaas' debutantpris
Heidi Marie Kriznik

Heidi Marie Kriznik () er ein norsk forfattar og sosionom fødd i Oslo. Ho voks opp i Vestby. Ho debuterte i 2002 med romanen Applaus, som ho fekk Tarjei Vesaas' debutantpris for. I 2007 vart boka Borte en vinter nominert til Ungdommens kritikerpris og P2-lytternes romanpris, og for denne boka vart ho òg tildelt Bokhandelens forfatterstipend i 2008. I tillegg til å arbeide som forfattar, skriv ho mellom anna i Klassekampen og Aktuell. Ho arbeider òg som lærar.

Verkliste 
 Applaus – roman (2002)
 Borte en vinter – roman (2007)
 Du kan sove her – roman (2012)

Prisar 
 Tarjei Vesaas' debutantpris 2002, for Applaus
 Språklig samlings litteraturpris 2008

Referansar

Bakgrunnsstoff 
 Nettstaden til Heidi Marie Kriznik
 Utgjevingar av Heidi Marie Kriznik i BIBSYS

Bokmålsforfattarar
Folk frå Vestby
Forfattarar frå Akershus
Norske romanforfattarar
Norske skjønnlitterære debutantar i 2002
Vinnarar av Tarjei Vesaas' debutantpris
Johan Christian Johnsen

Johan Christian Johnsen () var ein norsk journalist, redaktør, stortingsrepresentant for partiet Venstre, og leksikograf.

Johnsen var frå Kristiansand, der far hans var inspektør i fattigvesenet. Sjølv var han i unge år fyrst tilsett i farbroren Hans Johnsen si handelsforretning, så i stefaren T. O Fuglli si tilsvarande forretning. Han reiste deretter til sjøs, men etter nokre turar gav han opp sjømannslivet. Vidare arbeidde han på eit trelastkontor, før han i 1834 var tilsett på eit handelskontor i Antwerpen. Heimkomen til Noreg var han fullmektig i O. P. Moe & søn, år 1837 tok han sjølv til med kjøpmannskap i Stavanger.

Johnsen var redaktør av Stavanger Amtstidende 1843-46, og redigerte månadsskriftet For ungdommen som kom ut i Stavanger i 1846-47. Han grunnla i 1848 vekebladet Almuevennen og dreiv trykkeri i Kristiania, som trykte denne avisa og ulike skrifter og bøker. Frå 1855 kom bilaget Adressebladet, med meir politisk stoff enn Almuevennen. Han selde Almuevennen til bladet Fædrelandet i 1893, eit blad som under namnet Landsbladet gjekk inn i 1911. Attåt desse bladtiltaka prøvde han å få ut ei ny dagsavis, både i 1866 og 1870.

Johnsen representerte Stavanger by på Stortinget 1848, 1851 og 1854. Han var i 1848 sekretær i næringskomite nr 2, på dei to andre stortinga var han medlem av tollkomiteen. Frå 1845 til 1851 var han medlem av Stavanger bystyre. Han var fyrste formann i 'Det norske avholdsselskap'.

Johnsen flytta til Christiania etter han vart vald til statsrevisor i 1854. Denne stillinga hadde han til 1878, han sa då frå seg.

Johnsen sitt trebandsverk Norsk Haandlexikon for almennyttige Kundskaber kom ut i perioden 1879 til 1888. Verket var det første leksikon på norsk som kom ut i Noreg.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1848-1850
Stortingsrepresentantar 1851-1853
Stortingsrepresentantar 1854-1856
Norske forfattarar
Norske leksikografar
Norske journalistar
Norske redaktørar
Folk frå Kristiansand
Otto Anderssen

Otto Andreas Anderssen () var ein norsk lærar og forfattar frå Fredrikstad. Han var leiar av det norske studentkor. I 1880 grunnla han "Otto Anderssens Skole" i Oslo (frå 1884 på adressa Uranienborgveien 7, bygget brann ned i 1909). Frå 1907 var han professor i pedagogikk ved Universitetet i Oslo.

Skrifter 
Den norske Studentersangforenings Historie 1845–1895, 1895
De franske Huguenotter 1559–1572, doktordisputats, 1907
Henrik av Navarra og de franske Huguenotter 1572–1599, 1911
Billeder af Dannelsesarbejdets Historie, I–IV, 1908–14
Tidsspørgsmaal i Skole og Opdragelse, 1913
Norges høiere skolevæsen 1814–1914, 1914
Huguenotterne under det nantiske edikt, 1918
Realisme eller klassicisme. Et kapitel av 1830-aarenes kulturkamp, 1921

Bakgrunnsstoff 
 Digitaliserte bøker av Otto Anderssen hjå Nasjonalbiblioteket

Forfattarar frå Østfold
Norske forfattarar
Folk frå Fredrikstad
Norske lærarar
ConocoPhillips

ConocoPhillips er eit internasjonalt energiselskap med hovudkontor i Houston i USA. Selskapet vart danna den 30. august 2002 ved ein fusjon av dei tidlegare amerikanske oljeselskapa Philips Petroleum Company og Conoco Inc. 

Selskapet si kjerneverksemd er i spennet frå utvinning av olje og gass til marknadsføring og sal. Selskapet er i tillegg involvert i petrokjemisk industri.

Selskapet har verksemd i om lag 20 land i alle verdsdelar.

Bakgrunnsstoff 

 ConocoPhillips i Noreg

Oljeselskap
USA-amerikanske petroleumsføretak
Skipingar i 2002
Sigrun Slapgard

Sigrun Slapgard () er ein norsk journalist og forfattar. Ho arbeider i NRK sin utanriksredaksjon, og var korrespondent for NRK i Qatar under invasjonen av Irak i 2003.

Slapgard vart nominert til Brageprisen og fekk Melsom-prisen for biografien sin om den kvinnelege krigsreportaren Lise Lindbæk. Ho debuterte skjønnlitterært i 2011 med romanen Paradishagen.

Ho er oppvaksen i Ruste og på Vinstra.

Verkliste 
Draumar i krysseld – Sakprosa (1989) 
Krigens penn. Ein biografi om Lise Lindbæk – Biografi (2002)
Krig og løgn. Drama i ti akter – Debattbok (2003)
Dikterdronningen – Biografi (2007)
Paradishagen – Roman (2011)
Englestien – Roman (2013)
Eg har sett jaguaren – Latinamerikanske historier (2018)
Eit hemmelig liv – Biografi (2020)

Prisar 
Melsom-prisen 2003

Referansar

Bakgrunnsstoff
Nettstaden til Sigrun Slapgard
Bøker av Sigrun Slapgard digitalisert hjå Nasjonalbiblioteket
Utgjevingar av Sigrun Slapgard i BIBSYS Ask

Folk frå Nord-Fron
Forfattarar frå Oppland
Norske journalistar
NRK-journalistar
Norske romanforfattarar
Norske sakprosaforfattarar
Norske skjønnlitterære debutantar i 2011
Nynorskforfattarar
Vinnarar av Melsom-prisen
Unni Lindell

Unni Lindell () er ein norsk forfattar, frilansjournalist og omsetjar. Ho debuterte som forfattar i 1986 med ungdomsromanen Den grønne dagen. Ho har skrive ei rad kriminalromanar, humorbøker i tillegg til barne- og ungdomslitteratur. Bøkene hennar er omsett til over 20 språk.

Verkliste 
 Den grønne dagen – ungdomsroman (1986)
 Kongen er pappaen til to tvillinger som heter Gro og Kåre – humor (1987)
 Hemmeligheten i sirkuset – barnebok (1988) 
 Henrik Vipsen og hans bifokale onkel som er født i fiskebollens tegn – humor (1988) 
 Bursdag – idebok (1989)
 Fire dager til fullmåne – barnebok (1990) 
 Vi lager jul – idebok (1990)
 Gamle damer legger ikke egg – humor (1991) (illustrert av Inge Grødum)
 Annas barn – ungdomsroman (1991)
 Fuglefangeren – ungdomsroman (1992)
 Skjelettet er et stativ som man kan henge fra seg kroppen på – humor (1992)
 Rosamunde Harpiks, den lille heksen med de store ørene – barnebok (1993)
 Norges første statsminister het Tor med hammeren – humor (1993)
 En grusom kvinnes bekjennelser – noveller (1993)
 Sugemerket – ungdomsroman (1994)
 Alene hjemme – lettlestbok (1994)
 To fruer i en smekk – humor (1995) (saman med Anne Birkefeldt Ragde)
 Jens Bånn, den lille spionen – barnebok (1995) 
 Min fars kjole er rød som reven – dikt (1995)
 Grisen er dekket av svinepels – (1996) (illustrert av Eldbjørg Ribe)
 Det er alltid for tidlig å stå opp. Libresser, første bind – humor (1996) (saman med Anne Birkefeldt Ragde) 
 Slangebæreren – kriminalroman (1996) 
 Jesus gikk på vannet fordi han ikke ville bli våt på beina – humor (1997) (illustrert av Eldbjørg Ribe)
 Den lille dameboken. Libresser i utvalg – humor (1997) (saman med Anne Birkefeldt Ragde) 
 Regjeringen bestemmer hvordan været skal bli – humor (1998) (illustrert av Inge Grødum) 
 Måneorkesteret – roman (1998) 
 Sjefen bestemmer over Gud og Hermann! – humor (1999) (illustrert av Eldbjørg Ribe)
 Pinocchios nye reise – barnebok (1999) (illustrert av Akin Düzakin)
 Drømmefangeren – kriminalroman (1999)
 Sørgekåpen – kriminalroman (2000) 
 Å være engel er et typisk kvinneyrke – humor (2000) (illustrert av Eldbjørg Ribe)
 En familie består av 4 hoder, 8 armer og 8 bein – humor (2001) (illustrert av Mai Lindberg)
 Prinsesser er rosa om dagen og sorte om natten – humor (2002) (illustrert av Mai Lindberg)
 Nattsøsteren – kriminalroman (2002) 
 I Afrika er snøen svart – humor (2003) (illustrert av Bo Gaustad)
 Pass opp! Her kommer Gud og hun er en katt – foto/prosa (2003) (foto ved Nina Reistad)
 Rødhette – kriminalroman (2004)

 Prisar 
 Kritikerprisen for årets beste barne- eller ungdomsbok 1994, for Sugemerket Mads Wiel Nygaards legat 1998
 Rivertonprisen 1999, for Drømmefangeren''

Norske forfattarar
Norske kriminalforfattarar
Forfattarar frå Oslo
Vinnarar av Kritikerprisen
Vinnarar av Rivertonprisen
Oddmund Hagen

Oddmund Hagen () er ein norsk forfattar, lyrikar og litteraturkritikar frå Snillfjord. Hagen har vore formann for Norsk kulturråd sitt utval for vurdering av prosa for innkjøpsordninga for norsk skjønnlitteratur. 

I 1998 vart Hagen saman med Akin Düzakin nominert til Brageprisen for biletboka Over jordet.

Verkliste
Kvardagar – dikt (1977)
Tiltale – dikt (1980)
Trusler om drap. Tilfeldige dødsfall – (dikt 1983)
Krigsalbum 1943 – roman (1985)
Mai 1945 – roman (1987)
Å legge til - at alt er borte – (1989)
Heller ikkje du – dikt (1992)
Bort, bort frå dette – dikt (1994)
Denne brannen, alltid – noveller (1995)
Krigsalbum 1943. Mai 1945 – samleutgåve (1995)
Utmark – roman (1996)
Det begravde lyset : tolv tekstar – prosastykke (1998)
Over jordet – barnebok (1998) (illlustrert av Akin Düzakin)
Rundt jordet – barnebok (2000) (illlustrert av Akin Düzakin)
Flukt – novelle (2000)
Stemmer, steg – roman (2002)
Bort frå jordet – barnebok (2003) (illlustrert av Akin Düzakin)
Vinterbarn – (2007)
Knute – barnebok (2007) (illlustrert av Akin Düzakin)

Prisar
Nynorsk litteraturpris 1996, for Utmark
Samlagsprisen 1999

Bakgrunnsstoff 
 Digitaliserte bøker av Oddmund Hagen hjå Nasjonalbiblioteket

Norske forfattarar
Norske lyrikarar
Nynorskforfattarar
Folk frå Snillfjord
Forfattarar frå Sør-Trøndelag
Vinnarar av Nynorsk litteraturpris
Vinnarar av Samlagsprisen
Liv Nysted

Liv Nysted () var ein norsk roman- og kortprosaforfattar og essayist frå Alvdal som skreiv både på bokmål og nynorsk.

Ho hadde ei novelle i samlinga Prosa-debut (1982) og debuterte som forfattar med kortprosasamlinga Alltid disse bildene på nippet til å bli synlige (1985).

Verk i utval

Skjønnlitteratur 
 1985: Alltid disse bildene på nippet til å bli synlige, kortprosa
 1988: Samle på i morgon, vente til i går, roman
 1990: Som om noe noengang tar slutt, roman
 1991: Balladen om Ewi Halvorsen, roman
 1992: Ensomheten har syv huder
 1995: Du var så vakker over meg
 1998: Der husa står ute om vinteren
 2003: Metastase, roman

Anna 
 1990: Huspostill : preikesamling for 90-åra : essay-antologi, redigert saman med Jon Ewo 
 1991: Reisesirkel : en europeisk ring : åtte essays, essays, redigert saman med Jon Ewo 
 1995: Samtale med et svin : en antologi om litteraturkritikk, redigert saman med Sissel Lie

Prisar 
 Nynorsk litteraturpris for 1990 
 Sigmund Skard-stipendet for 1997

Referansar

Bakgrunnsstoff 
 Digitaliserte bøker av Liv Nysted hjå Nasjonalbiblioteket
 Store Norske Leksikon om Nysted
 Øystein Rottem: Norges litteraturhistorie, Oslo 1999, band 3
 Utgjevingar av Liv Nysted i BIBSYS Ask

Folk frå Alvdal
Forfattarar frå Hedmark
Norske romanforfattarar
Norske novelleforfattarar
Norske essayistar
Nynorskforfattarar
Norske skjønnlitterære debutantar i 1985
Vinnarar av Nynorsk litteraturpris